Αγαπητοί Φοιτητές,

Ο Όμιλος Huawei Technologies (www.huawei.com), στο πλαίσιο των διεθνών εκδηλώσεων Εταιρικής Κοινωνικής Ευθύνης που υλοποιεί ετησίως, διοργανώνει το πρόγραμμα
***Seeds for the Future***.

 Συγκεκριμένα, διοργανώνει εκπαιδευτική αποστολή φοιτητών (προ-πτυχιακών και μεταπτυχιακών) στην Κίνα και ειδικότερα στο Πεκίνο και στην Shenzhen, όπου και εδρεύουν οι κεντρικές εγκαταστάσεις του Ομίλου.
  Το πρόγραμμα ***Seeds for the Future*** δίνει τη δυνατότητα σε φοιτητές/τριες με υψηλές ακαδημαϊκές επιδόσεις, να αποκομίσουν σημαντικές εμπειρίες, σε ένα διεθνές επιχειρηματικό περιβάλλον, αλλά και παράλληλα να βιώσουν τον Κινέζικο πολιτισμό.
Η φετινή αποστολή, την οποία θα συνοδεύσει στέλεχος της Huawei Ελλάδος,
θα απαρτίζεται από 10 φοιτητές/τριες διαφορετικών Ελληνικών Πανεπιστημιακών Ιδρυμάτων, και θα διαρκέσει δύο εβδομάδες από την 17η έως και την 30η Νοεμβρίου 2018. Ας σημειωθεί επίσης πως τα έξοδα του ταξιδιού - εκπαιδευτικό πρόγραμμα, διατροφή, διαμονή, αεροπορικά εισιτήρια, εκδρομές - θα καλυφθούν από την Huawei.

Με δεδομένο ότι ο Όμιλος Huawei είναι κορυφαίος παγκόσμιος προμηθευτής Τεχνολογικών Λύσεων Πληροφορικής & Επικοινωνιών (ICT), το εκπαιδευτικό πρόγραμμα που θα παρακολουθήσουν οι φοιτητές/τριες, στο οποίο και θα εξεταστούν,
θα περιλαμβάνει μαθήματα όπως:

§  Network supporting of mobile Internet

§  3G, 4G Network Voice Service Experience

§  Intelligent Network Application & Development Trend

§  Internet/IPTV/VOIP/Video Call Experience

§  Cloud/pipe/device overview

§  Visits to Huawei’s Exhibition Halls and Huawei’s product introduction

**Τα κριτήρια που πρέπει να πληρούν οι προτεινόμενοι σπουδαστές είναι τα ακόλουθα:**

* Να διαθέτουν υψηλές ακαδημαϊκές επιδόσεις, και να βρίσκονται ανάμεσα στο 50% των καλύτερων φοιτητών του έτους τους
* Να σπουδάζουν ή/και να ενδιαφέρονται για τον τομέα “Τεχνολογικών Λύσεων Πληροφορικής & Επικοινωνιών” (ICT).
* Να μιλούν και να γράφουν πολύ καλά την αγγλική γλώσσα
* Να είναι κάτω των 30 ετών
* Να διαθέτουν συστατική επιστολή από καθηγητή τους
* Να είναι ειλικρινείς, πολύ πειθαρχημένοι, και να έχουν όρεξη για περαιτέρω γνώση

Με την ολοκλήρωση των προτεινόμενων φοιτητών/τριων από όλα τα Πανεπιστημιακά Ιδρύματα τα οποία έχει προσεγγίσει η εταιρία, θα προβεί σε προσωπική επικοινωνία και συνέντευξη όλων των φοιτητών/τριων προκειμένου να καταρτιστεί η τελική λίστα της αποστολής.

Επιπροσθέτως, μπορείτε:

-          να παρακολουθήσετε το σχετικό video του Ομίλου: <http://www.huawei.com/en/about-huawei/sustainabilities/win-win-development/social-contribution/seeds-for-the-future>

-          να ανατρέξετε στο ηλεκτρονικό φυλλάδιο του προγράμματος: <http://www-file.huawei.com/-/media/CORPORATE/PDF/Sustainability/seeds-for-the-future-v1.pdf>

Για τον παραπάνω λόγο παρακαλούμε σε αποκλειστική προθεσμία 15 ημερών (**έως 26 Φεβρουαρίου 2018**) να δηλώσετε την επιθυμία σας για συμμετοχή στο παρόν κάλεσμα απαντώντας στο email mai@uom.gr, στέλνοντας το ονοματεπώνυμο σας και το τηλέφωνό σας. Στην περίπτωση που ενδιαφέρεστε η Γραμματεία πρέπει να προτείνει στην εταιρεία από έναν έως και δύο φοιτητές/τριες ανά τμήμα (προπτυχιακό και μεταπτυχιακό).

Είμαστε στη διάθεσή σας για οποιαδήποτε πληροφορία/διευκρίνιση.

**Από τη Γραμματεία του ΠΜΣ στην Εφαρμοσμένη Πληροφορική**

**Τμήμα Εφαρμοσμένης Πληροφορικής**

**Σχολή Επιστημών Πληροφορίας**